**Kőröstetétlen Község Önkormányzata Képviselő-testületének .../2025. (XII. 4.) önkormányzati rendelete**

**a vagyongazdálkodásról szóló 5/2013. (VI. 5.) önkormányzati rendelet módosításáról**

[1] E rendelet célja a vagyongazdálkodásról szóló önkormányzati rendelet összhangba hozása önkormányzati rendeletek rendelkezéseivel, illetve a vagyonkezelésbe adható vagyonelemek adatainak pontosítása és kiegészítése.

[2] Kőröstetétlen Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a 4. § (1) bekezdése tekintetében a nemzeti vagyonról szóló 2011. évi CXCVI. törvény 11. § (16) bekezdésében, valamint a 13. § (1) bekezdésében kapott felhatalmazás alapján, a 6. § tekintetében az államháztartásról szóló 2011. évi CXCV. törvény 97. § (2) bekezdésében kapott felhatalmazás alapján, a 2. alcím tekintetében a Magyarország helyi önkormányzatairól szóló 2011. CLXXXIX. törvény 109. § (4) bekezdésében kapott felhatalmazás alapján, az Alaptörvény 32. cikk (1) bekezdés *e)* pontjában meghatározott feladatkörében eljárva a következőket rendeli el:

**1. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 1. § (2) bekezdése helyébe a következő rendelkezés lép:

**2. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 1. §-a helyébe a következő rendelkezés lép:

**„1. §**

(1) A rendelet hatálya kiterjed Kőröstetétlen Község Önkormányzata tulajdonában álló vagyon elidegenítésére, megterhelésére, használatba vagy bérbeadására és más módon történő hasznosítására, ideértve az önkormányzati vagyon vagyonkezelésbe adását és a vagyonelemek megszerzését.

(2) E rendelet szabályait a Kőröstetétlen Község Önkormányzat tulajdonában lévő lakások költségelven megállapított bérleti díjairól szóló 3/2015. (II. 20.) önkormányzati rendeletében, és a közterületek használatának rendjéről szóló 15/2015. (XI. 27.) önkormányzati rendeletében foglalt eltérésekkel együtt kell alkalmazni.”

**3. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 3. § (1) bekezdése helyébe a következő rendelkezés lép:

„(1) Önkormányzati vagyont hasznosítani, tulajdonjogát átruházni – ha a forgalmi értéke a nettó 1 millió forintot meghaladja és törvény kivételt nem tesz – csak versenyeztetés útján, értékbecsléssel megalapozottan, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”

**4. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 4. § (1) bekezdése helyébe a következő rendelkezés lép:

„(1) Az önkormányzat a vagyon értékesítése esetén a vagyontárgy forgalmi értékét a következők alapján határozza meg:

*a)* ingatlan vagyon és vagyoni értékű jog esetén 3 hónapnál nem régebbi forgalmi értékbecslés, de ha rendelkezésre áll egy évnél nem régebbi értékbecslés, vagy üzleti értékelés, összehasonlítható ingatlanérték, ennek felülvizsgált változata alapján;

*b)* ingó vagyon esetén legalább a piaci érték figyelembevételével, de legalább könyv szerinti értéken;

*c)* tagsági jogot megtestesítő értékpapír esetén:

*ca)* a Budapesti Értéktőzsdén jegyzett vagy forgalmazott értékpapírt az értékesítés előtti utolsó napi tőzsdei záróárfolyamon, vagy – amennyiben kedvezőbb – az értékesítés előtti 30 naptári napon belül, az egyes tőzsdei kereskedési napok záróárfolyama alapján számított átlagértéken;

*cb)* másodlagos értékpapírpiacon forgalmazott értékpapírt az értékpapír kereskedők által a sajtóban közzétett vételi közép árfolyamon;

*cc)* társasági részesedés esetén, a számviteli szabályok szerinti hat hónapnál nem régebbi értékelés alapulvételével;*cd)* egyéb esetben névértéken.”

**5. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 7. §-a helyébe a következő rendelkezés lép:

**„7. §**

Többszemélyes gazdasági társaságban a társaság legfőbb szervének hatáskörébe tartozó ügyekben a Képviselő-testület dönt, mely alapján a gazdasági társaság legfőbb szervének ülésén a tagsági (részvényesi) jogokat a polgármester vagy meghatalmazottja gyakorolja.”

**6. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 9. § (2) bekezdése helyébe a következő rendelkezés lép:

„(2) A pályázat meghirdetése előtt az önkormányzat vagyonértékelést végez. A pályázati eljárásra a rendelet, versenyeztetési eljárásról szóló, 1. mellékletének 3. fejezetében leírtak az irányadók, amennyiben jogszabály eltérően nem rendelkezik.”

**7. §**

A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 11. §-a helyébe a következő rendelkezés lép:

**„11. §**

(1) Vagyonkezelési szerződés megkötése a Képviselő-testület hatáskörébe tartozik. A vagyonkezelési szerződésnek az általános szerződési tartalmi kellékeken túl tartalmaznia kell:

*a)* a vagyonkezeléssel érintett vagyonnak a pontos megjelölését (nyilvántartás),

*b)* a vagyonkezelés terjedelmét,

*c)* a vagyon tulajdonos által történő megterhelésével kapcsolatos szabályokat.

*d)* a vagyonkezelőnek az önkormányzattal szemben fennálló elszámolási kötelezettségének tartalmát,

(2) A vagyonkezelő köteles a nemzeti vagyonról szóló törvényben rögzített feltételeken felül a vagyonkezelésbe vett vagyon

*a)* biztosítására,

*b)* fenntartásával, üzemeltetésével, karbantartásával kapcsolatos feladatok ellátására,

*c)* az önkormányzati vagyonnal kapcsolatos nyilvántartási és adatszolgáltatási kötelezettség teljesítésére,

*d)* felújításáról, pótlólagos beruházásáról legalább a vagyoni eszközök elszámolt és a bevételekben megtérülő értékcsökkenésének megfelelő összeg erejéig gondoskodni.

*e)* a vagyonkezelésébe vett vagyon után elszámolt és a bevételekben megtérülő értékcsökkenés összegének felhasználásáról évente történő elszámolására.

(3) A vagyonkezelőt a vagyonkataszter hiteles vezetése érdekében adatszolgáltatási kötelezettség terheli az önkormányzat felé.

(4) A vagyonkezelő köteles évente egyszer, a zárszámadásról szóló önkormányzati rendelet előterjesztésének napjáig a vagyonkezelésbe vett ingatlan és egyéb vagyoni eszköz állapotának tárgyévi változásairól beszámolót készíteni, és azt a polgármester útján a Képviselő-testület elé terjeszteni.”

**8. §**

(1) A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 1. melléklete helyébe az 1. melléklet lép.

(2) A vagyongazdálkodásról szóló Kőröstetétlen Község Önkormányzata 5/2013. (VI.5..) önkormányzati rendelete 2. melléklete helyébe a 2. melléklet lép.

**9. §**

Ez a rendelet 2025. december 5-én lép hatályba.

Dr. Diósgyőri Gitta s.k. Pásztor Roland s.k.

címzetes főjegyző polgármester

*1. melléklet az 5/2013. (VI. 5.) önkormányzati rendelethez*

**A** **versenyeztetési eljárás szabályai**

**1. Alapelvek**

1.1. Az esélyegyenlőség elve: a hasznosításról szóló hirdetményben valamennyi ajánlattevő számára egyenlő esélyt kell biztosítani az ajánlat megtételéhez szükséges információhoz jutás és az alkalmazott versenyfeltételek során. A verseny feltételeit úgy kell megfogalmazni, hogy a szabályszerűen, időben benyújtott ajánlatok összehasonlíthatóak legyenek.

1.2. A nyilvánosság elve: a versenyeztetési eljárásban a teljes körű nyilvánosságot kell biztosítani. Minden ajánlattevő számára hozzáférhetővé kell tenni minden olyan adatot, amely szükséges ahhoz, hogy megalapozott ajánlatot tudjon tenni, és amely nem sért üzleti titkot.

1.3. A verseny tisztaságának elve: a hasznosításról szóló hirdetmény kiírója köteles a meghirdetett feltételeket tiszteletben tartani és biztosítani a verseny kiírásával, értékelésével kapcsolatos döntési folyamat tisztaságát.

**2. Általános rendelkezések**

2.1. Az Önkormányzat tulajdonában álló vagyon

a) értékesítés esetén árveréssel, vagy pályázati eljárással

b) bérleti jog megszerzése esetén versenytárgyalással, vagy pályázati eljárással,

c) vagyonkezelői jog átadásakor pályázati eljárással **történik.**

2.2. A pályázati eljárás lebonyolítható:

a) nyilvános;

b) zártkörű (meghívásos);

c) ajánlatkérési és

d) egyszerűsített pályázati eljárás keretében.

2.3. Az ajánlatkérés a zártkörű pályázat olyan formája, amikor a kiíró nem bocsát ki pályázati felhívást, hanem azonos feltételek biztosításával ajánlatot kér.

2.4. Az árverés az ingatlan- és ingóvagyon értékesítésének nyilvános az ajánlattevők közvetlen részvételével és jelenlétével megvalósuló versenyeztetése, amely során a vételár – a rendelet eltérő rendelkezése hiányában – a nyilvános liciten licitlépcsők alkalmazásával kialakult legmagasabb ajánlati ár.

2.5.A versenyeztetés az ingatlan- és ingóvagyon hasznosításának (bérbeadásának) nyilvános, az ajánlattevők közvetlen részvételével és jelenlétével megvalósuló versenyeztetése, amely során a bérleti díj a nyilvános liciten, licitlépcsők alkalmazásával kialakult legmagasabb ajánlati, bérleti díj.

**3. A pályáztatás**

3.1. A pályáztatási eljárás nyilvános.

3.2. A nem zártkörű pályázatot nyilvánosan meg kell hirdetni az önkormányzat honlapján, hivatalos lapjában, esetenként országos napilapban.

3.3. Zártkörű ( meghívásos ) pályázat akkor írható ki, ha:

a) a pályázat tárgyául szolgáló önkormányzati vagyon jellege, jelentősége, valamint annak leghatékonyabb hasznosításával kapcsolatos feladatok megoldása a pályázaton előre meghatározott ajánlattevők részvételét teszi szükségessé;

b) az önkormányzati érdekek, különösen az üzleti titok megóvása azt indokolttá teszik;

c) a kiírásban foglaltak teljesítésére csak meghatározott ajánlattevők képesek.

3.4. Zártkörű pályázat esetén az érintett ajánlattevőket – legalább hármat – egyidejűleg és közvetlenül kell értesíteni. A zártkörű pályázat tényét az önkormányzat honlapján, hivatalos lapjában közzé kell tenni.

3.4.) A pályázatot kettő vagy annál több fordulóban is meg lehet hirdetni. Ebben az esetben a második vagy az azt követő fordulókban a kiírásban előre pontosan meghatározott és közzétett szempontok alapján az első forduló eredményeképpen kiválasztott ajánlattevők vehetnek részt.

3.5. A második fordulóban csak a kiíró által a kiírásban megjelölt ajánlati feltételek módosíthatók, egyéb részeikben az ajánlati feltételek változatlanok maradnak.

3.6. A pályázati eljárás folyamán a kiíró a pályázati kiírásban meghatározott, illetve a pályázó tudomására hozott feltételeket, szabályokat, az eljárás és az elbírálás módját csak abban az esetben változtathatja meg, ha ezt a jogát a pályázati kiírásban kifejezetten fenntartotta magának s erről a pályázókat tájékoztatta, vagy ha a pályázatok benyújtási vagy elbírálási határidejét hosszabbítja meg és erről a nyilvánosságot, zártkörű pályázat esetén pedig a feleket tájékoztatta.

3.7. A pályázatok benyújtására nyitva álló határidő – indokolt esetben – egy alkalommal legfeljebb 30 nappal meghosszabbítható.

**3.8. A pályázati felhívásnak (ajánlatkérésnek) tartalmaznia kell:**

3.8.1. pályázatot kiíró szerv megnevezését, székhelyét, illetve ha pályázat lebonyolítására a kiíró megbízásából kerül sor, az erre való utalást;

3.8.2. a pályázat célját, jellegét (nyilvános vagy zártkörû) és azt, hogy a pályázat egy vagy többfordulós, valamint az arra vonatkozó utalást, hogy a pályázó titkosan (a pályázó neve külön zárt borítékban szerepel) vagy név megjelölésével pályázhat;

3.8.3. a pályázat tárgyaként az értékesítendő, hasznosítandó vagyon(rész), szolgáltatás megnevezését, – szükség szerint – forgalmi értékét és az értékesítéshez szükséges információkat;.

3.8.4. az értékesítés, hasznosítás, vagyonkezelés szabályait és ezek mûszaki, gazdasági, jogi feltételeit;

3.8.5.az ajánlatok benyújtásának helyét, módját, idejét;

3.8.6.az ajánlati kötöttség minimális időtartamát;

3.8.7.a pályázati eljárásra vonatkozó információszerzés helyét és idejét;

3.8.8.pályázati biztosíték esetén annak letételének idejét, módját, visszafizetésének szabályait;

3.8.9.a kiíró azon jogának fenntartását, hogy a pályázatot – akár indokolás nélkül is – eredménytelennek minősítse;

3.8.10.a vagyontárgy jellege szerint szükséges további információkat.

**3.9. A pályáztatási eljárás szabályai:**

3.9.1. A pályázati eljárás menetéről szóló szabályzatot a pályázóval ismertetni kell.

3.9.2. A pályázat kiírója az ajánlatokat a pályázat bontásáig titkosan kezeli, azokat csak a pályázat bontási eljáráson résztvevők előtt bonthatja fel.

3.9.3. A pályázatra benyújtott ajánlatnak tartalmaznia kell az ajánlattevő részletes és jogilag kötelező erejű nyilatkozatát arról, hogy a pályázati kiírásban foglaltakat, különösen a vételár, vagy díj megfizetésének módját és határidejét elfogadja.

3.9.4. A pályázó köteles igazolni a kiíráson megjelölt biztosíték (bánatpénz) kiíró rendelkezésére bocsátásának tényét.

3.9.5. A pályázó ajánlati kötöttsége az ajánlatok benyújtására nyitva álló határidő leteltével kezdődik.

3.9.6. A pályázó ajánlatához a pályázati kiírásban meghatározott időpontig, de legkésőbb a benyújtási határidő lejártától számított 60 napig kötve van, kivéve, ha a kiíró a pályázatot eredménytelennek nyilvánítja, vagy a pályázat nyertesével szerződést köt.

3.9.7. Többfordulós pályázat esetén, ha a pályázó a második fordulóban történő részvételre jogot szerzett, pályázatát a második fordulóban a kiíró által meghatározott feltételek között módosíthatja. Az eredeti ajánlat módosítása egyebekben nem lehetséges.

3.9.8. A biztosítékot (bánatpénzt) az ajánlatok érvénytelensége esetén, illetve ha a szerződéskötés a kiíró oldalán felmerült okból hiúsul meg, haladéktalanul vissza kell fizetni, illetve utalni.

3.9.9. Nem jár vissza a biztosíték (bánatpénz), ha a pályázati kiírás szerint a megkötött szerződést biztosító mellékkötelezettséggé alakul át, vagy ha az ajánlattevő az ajánlati kötöttség időtartama alatt ajánlatát visszavonta, vagy a szerződés megkötése neki felróható, vagy az ő érdekkörében felmerült más okból hiúsult meg.

**3.10. Az ajánlatok felbontása:**

3.10.1. A pályázók ajánlatainak felbontásánál a pályázat kiírója, vagy az általa meghatalmazott személy, valamint a kiírás szerint nyilvános borítékbontás esetén az ajánlattevők, vagy meghatalmazottaik vannak jelen.

3.10.2. Az ajánlatok felbontásánál jegyzőkönyvet kell felvenni, amely a következőket tartalmazza:

a) a felbontás helyét, idejét, a jelenlévők nevét, a képviselet jellegét;

b) a pályázat tárgyát, közzétételének időpontját, helyét;

c) a beérkezett pályázatok számát;

d) a pályázati biztosíték megfizetésének tényét, vagy hiányát;

e) a pályázatok ismertetésének rövid leírását;

f) az érvénytelen pályázatok tényének rögzítését;

g) a jelenlévők hozzászólásait.

3.10.3. A pályázatok elbírálására nyitva álló határidő maximum 45 nap.

**3.11. A pályázatok értékelése és a pályázat nyertesének kiválasztása:**

3.11.1. A pályázatok értékelését és a pályázatok rangsorolását a kiíró végzi el és erről a hatáskör gyakorlóját döntés meghozatala céljából értesíti.

3.11.2. A kiíró tájékoztatása alapján a pályázat nyertesének kiválasztására a hatáskör gyakorlója jogosult.

3.11.3. A pályázó bizonytalan pénzügyi helyzete, korábbi szerződésszegő magatartása, helyi adótartozása esetén a soron következő legjobb ajánlattevővel lehet szerződést kötni, vagy újabb pályázat kiírásáról dönteni az előbbi eredménytelennek nyilvánítása mellett.

3.11.4. Indokolt esetben a képviselő-testület zárt ülés elrendeléséről dönt.

3.11.5. A kiíró az ajánlatok elbírálására és a pályázat nyertesére vonatkozó döntést a pályázati kiírásban meghatározott idôpontban és módon kihirdeti.

**3.12. Szerződéskötés:**

3.12.1. Szerződés azzal a pályázóval köthető, aki a hatáskör gyakorlója határozatával a pályázat nyertesének nyilvánított.

3.12.2. Zártkörű pályázati eljárás esetén a döntést a pályázatban résztvevôkkel közvetlenül ismertetni kell.

3.12.3. A szerződést a pályázat nyertesével - figyelembe véve a szükséges eljárásokat - haladéktalanul meg kell kötni.

3.12.4. Ha a pályázat nyertesével a szerződéskötés a pályázó részére felróható okból meghiúsul, vagy a szerződés aláírása után a nyertes pályázó a szerződést nem teljesíti és ezért a kiíró a szerződéstől eláll, úgy a kiíró jogosult a soron következő legjobb ajánlatot tevővel szerződést kötni, vagy új pályázatot kiírni.

**3.13. Ajánlatkérés**

3.13.1. Az ajánlatkérésre a zárkörû pályázatra vonatkozó szabályokat kell alkalmazni azzal, hogy

3.13.1. nincs pályázati felhívás (hirdetmény, kiírás);

3.13.2. legalább három ajánlatot kell bekérni;

3.13.3. az ajánlatok benyújtására nyitva álló határidőt úgy kell megállapítani, hogy az ajánlattevőnek legalább 15 nap álljon rendelkezésére ajánlata kidolgozására;

3.13.4. az ajánlatkérés tényét, az elbírálásra vonatkozó döntése a helyben szokásos módon közzé kell tenni.

**3.14. Egyszerűsített pályázati eljárás:**

3.14.1. Az egyszerûsített pályázati eljárás esetén a kiíró dönthet úgy, hogy a határidőt és minimál árat megjelölve felhatalmazza a pályázati eljárást megbízás alapján ellátó szervet az eljárás lebonyolítására, a szerződés előkészítésére és aláírás céljából a kiíró képviselője elé terjesztésére, ha az ajánlati ár eléri a kiíró által meghatározott minimál árat.

3.14.2. A kiíró dönthet úgy is, hogy a pályázat nyertesével kötendő szerződést az aláírást megelőzően ismételten kiíró elé kell terjeszti.

3.14.3. Az egyszerûsített pályázati eljárásra szóló hirdetményt a helyi lapban, a helyi televízióban és a kiíró döntésétől függôen egy országos vagy megyei napi lapban kell közzétenni. Az ajánlatok megtételére legalább 15 napot kell biztosítani.

3.14.4. A kiíró a pályázati feltételeket nem módosíthatja, és a pályázók által benyújtott ajánlatok sem módosíthatók, kivéve ha a pályázati eljárást lebonyolító szerv felhívására a pályázó valamely alaki hiányosságot pótol.

3.14.5. Az egyszerûsített pályázati eljárás során egyebekben a pályázati eljárásra vonatkotó szabályokat kell megfelelően alkalmazni.

**4. Az árverés és versenytárgyalás**

4.1. Az árverés és az árverési eljárás szabályait a versenytárgyalásnál is alkalmazni kell. Erre való tekintettel

4.1.1. árverési vevő alatt pályázót

4.1.2. árverező alatt versenyeztetőt

4.1.3. árverési előleg alatt pályázati biztosítékot

kell érteni.

4.2. Az árverést nyilvánosan meg kell hirdetni, az önkormányzat honlapján és hivatalos lapjában, esetenként országos napilapban, az árverés időpontját legalább 15 nappal megelőzően.

**4.3. Az árverési hirdetménynek tartalmazza:**

4.3.1.az árverező személyét;

4.3.2. az árverés helyét és idejét;

4.3.3.az árverésre kerülő vagyontárgyat, kikiáltási árat, továbbá annak megjelölését, hogy a nyertes tulajdon- vagy bérleti jogot szerezhet;

4.3.4. tájékoztatást arról, hogy:

a) az árverésen kizárólag az vehet részt, illetve az adhat képviseleti meghatalmazást, akinek a nevére az árverési előleg letétbe helyezésre került, és győztessé nyilvánítása esetén az árverező kizárólag vele köti meg az adásvételi/bérleti szerződést;

b) az árverésen az ajánlattevő az igazoló okiratok bemutatása után azonosító számot kap, és személye nem kap nyilvánosságot;

c)  a licitlépcső milyen mértékben emelkedik;

d) a szerződés megkötésére milyen határidő áll rendelkezésre.

4.3.5. tájékoztatást az ajánlatok megtételének módjáról;

4.3.6. tájékoztatást arról, hogy az árverésre kerülő vagyontárgyat hol és mikor lehet megtekinteni (amennyiben ez szükséges);

4.3.7. tájékoztatást arról, hogy az árverésre annak időpontját megelőző 8 napig hol lehet jelentkezni;

4.3.8. az árverési előleg összegét, letétbe helyezésének módját és határidejét;

4.3.9. tájékoztatást arra vonatkozóan, hogy a kiíró fenntartja magának az árverés visszavonására vonatkozó jogot.

### 4.4. Az árverésben való részvétel feltételei

4.4.1. Az árverésen az vehet részt, aki a hirdetményben meghatározott helyen és időben jelentkezett és nyilatkozott arról, hogy legalább a kikiáltási ár erejéig rendelkezik a vételárral, továbbá árverési elôlegként a kikiáltási ár 10%-át, bérleti jog esetén a kikiáltási ár alapulvételével három havi bruttó bérleti díjnak megfelelő összeget a hirdetményben megjelölt módon és időben letétbe helyezett.

4.4.2. Az árverési vevő letétjét be kell számítani a vételárba, illetve a fizetendő bérleti díjba, a többi letevőnek az előleget az árverés befejezése után haladéktalanul vissza kell adni, illetve utalni.

4.4.3. Árverezni személyesen vagy meghatalmazott útján lehet.

4.4.4. Az ajánlattevőnek az árverésen történő adategyeztetésnél be kell mutatnia az árverés vezetőjénél:

a) személyi igazolványát, és ha gazdasági társaság képviseletében van jelen, akkor a gazdasági társaság 30 napnál nem régebbi cégkivonatát;

b) az árverési előleg letétbe helyezésének igazolását;

c)meghatalmazását, amennyiben az árverésen való részvételre meghatalmazott útján kerül sor.

**4.5. Az árverési eljárás szabályai:**

4.5.1. Az árverés nyilvános, indokolt esetben közjegyző jelenlétében kell lebonyolítani.

4.5.2. Az árverést a kiíró, vagy megbízottja vezeti. Az árverés során nem működhet közre olyan személy aki, vagy akinek a Polgári Törvénykönyvben meghatározott közeli hozzátartozója személyesen, vagy gazdasági tevékenysége során az árverésben érintett.

4.5.3. Az árverésen részt venni és vételi ajánlatot tenni személyesen, vagy meghatalmazás útján lehet. A meghatalmazást közokiratba, vagy teljes bizonyító erejű magánokiratba kell foglalni.

4.5.4. Az árverésen az egyéb feltételeknek való megfelelés esetén az vehet részt, aki a hirdetményben meghatározott árverési biztosítékot a hirdetményben megjelölt módon és időben letétbe helyezte.

4.5.5. Az árverést addig kell folytatni, amíg az ajánlattevők ajánlatot tesznek. Ha nincs további ajánlat, a felajánlott legmagasabb vételár/bérleti díj háromszori kikiáltását követően ki kell jelenteni, hogy az árverés tárgyát, a legmagasabb vételárat/bérleti díjat ajánló szerzi meg. Az árverési vevő letétbe helyezett biztosítékát be kell számítani a vételárba, a többi letevőnek a biztosítékot az árverés befejezése után haladéktalanul vissza kell adni, illetve utalni.

**4.6. Az árverést követő eljárás:**

4.6.1. A szerződés tervezetét az eredményes árverést követő 8 napon belül el kell készíteni.

4.6.2. Adásvétel esetén az árverési vevő köteles a teljes vételárat a szerződés megkötésének időpontjáig, de az árverés befejezésétől számított 30 napon belül megfizetni.

Amennyiben az adásvételi, illetve a bérleti szerződés megkötésére az árverési vevő/ajánlattevő hibájából nem kerül sor, akkor az árverési vevő/ajánlattevő a biztosítékot elveszíti és az árverés eredménytelennek minősül.

4.6.3. Az árverésről jegyzőkönyvet kell felvenni, amely tartalmazza az árverés helyét, időpontját, lefolyását, a legmagasabb ajánlat értékét, az ajánlattevő személyét, lakóhelyét illetve székhelyét.

4.6.4. Az árverési jegyzőkönyvet, az árverést vezető és a jegyzőkönyvvezető, valamint az árverési vevő írja alá.

2. melléklet[[1]](#footnote-1)az 5/2013. (VI. 5.) önkormányzati rendelethez

|  |  |
| --- | --- |
| **Vagyonkezelésbe adható** | |
| **Ingaltanok** | **Létesítmények** |
| 2745 Kőröstetétlen, Kocséri út 4. (5/1 hrsz) | Művelődési Ház |
| 2745 Kőröstetétlen, Kocséri út 2. (1 hrsz) | Szolgáltató Ház (KMB Iroda, Szociális helyiség, volt Posta) |
| 2745 Kőröstetétlen, Jászkarajenői út 3. (3/2 hrsz) | Civil Ház |
| 2745 Kőröstetétlen, Jászkarajenői út 22. (76 hrsz) | Egészségház |
| 2745 Kőröstetétlen, Kocséri út 1. (226 hrsz) | Ökumenikus Imaház |
| 2745 Kőröstetétlen, Kocséri út 8. (7 hrsz) | Orvosi rendelő |
| 2745 Kőröstetétlen, 029/10. hrsz | Köztemető Ravatalozó épület és illemhely |
| 2745 Kőröstetétlen, Szolnoki út 1. (136 hrsz) | Általános Iskola |
| 2745 Kőröstetétlen, Kocséri út 10. (8 hrsz) | Óvoda |
| 2745 Kőröstetétlen, 303 hrsz | sporttelep illemhely épülettel |
| 5400 Mezőtúr, 6384/5 hrsz | Hulladékudvar és üzemépület (tulajdonrész) |
| 5411 Kétpó, 029/40 hrsz | Hulladékudvar, üzemépület és egyéb épületek (tulajdonrész) |
| 2740 Abony, 0160/45 hrsz | Hulladékudvar és üzemépület (tulajdonrész) |
| 5052 Újszász, 8516 hrsz | Hulladékudvar, üzemépület és egyéb épületek (tulajdonrész) |
| 5200 Törökszentmiklós, 2110/14 hrsz | Hulladékudvar, üzemépület (tulajdonrész) |
| 5000 Szolnok, 19802 hrsz | Hulladékudvar, üzemépület (tulajdonrész) |
| 5000 Szolnok, 19611/3 hrsz | Hulladékudvar, üzemépület (tulajdonrész) |
| 3412 Bogács, Zöldváralja u. 1. | Üdülő épület (tulajdonrész) |

1. [↑](#footnote-ref-1)